Diari Oficial de la Generalitat Valenciana


Sumari del DOGV 268, del 11-07-1985 (1985/804632)

ORDRE de 29 de maig de 1985, de la Conselleria de Cultura, Educació i Ciència per la qual es concedeixen ajudes econòmiques per a la realització d'Escoles d'Estiu que se celebren a la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   268

Data del DOGV
:   11-07-1985

Secció del DOGV
:   ALTRES DISPOSICIONS

Número del document
:   1985/804632


Data del document
:   29-05-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de maig de 1985, de la Conselleria de Cultura, Educació i Ciència, per la qual es convoque la concessió d'ajudes econòmiques per a la realització d'Escoles d'estiu que es celebren a la Comunitat Valenciana.  
La renovació pedagògica i el perfeccionament del professorat són inquietuds constants en la política educativa d'aquesta Conselleria, així com l'impuls i el desenrotllament d'activitats que tendeixen a millorar la qualitat de l'ensenyament.   
Aquesta Conselleria reconeix i valora positivament l'actuació de les "Escoles d'Estiu" en favor d'ambdós objectius i considera necessari donar suport a la seua labor mitjançant la concessió d'ajudes econòmiques que en faciliten el normal desenrotllament.   
Publicada al BOE núm. 85 de 9 d'abril de 1985, l'Ordre de 28 de març del Ministeri d'Educació i Ciència per la qual es regula la concessió d'ajudes econòmiques per a la realització d'Escoles d'Estiu, a l'apartat segon estableix que "les activitats a què fa referència aquesta Ordre es realitzen en l'àmbit propi de les Comunitats Autònomes que, tenint plena competència hagen rebut els corresponents traspassos de funcions i serveis, el Ministeri d'Educació i Ciència podrà acordar mitjançant un conveni amb les Conselleries d' Educació respectives, el procediment de selecció, atorgament i control de les ajudes econòmiques previstes en aquesta Ordre".   
Per tot això, reconeguda la competència plena en matèria d'ensenyament per l'art. 35 de la Llei Orgànica 5/1983, d?1 de juliol per la qual s'aprovà l'Estatut d'Autonomia de la Comunitat Valenciana, transferides aquestes funcions per Reial Decret 2093/1983, de 28 de juliol, i subscrit el Conveni entre la Conselleria de Cultura, Educació i Ciència de la Comunitat Valenciana i el Ministeri d'Educació i Ciència al qual fa referència l'OM de 28 de març, en virtut de les facultats que m'ha conferit l'art. 35 de la Llei 5/1983, de 30 de desembre, del Govern Valencià,   
DISPOSE:   
Article únic  
Es convoquen ajudes econòmiques per als Moviments de renovació pedagògica i Associacions legalment constituïdes que en dirigesquen les activitats a la realització d'Escoles d'Estiu, així com el desenrotllament de jornades pedagògiques, seminaris i cursos de perfeccionament del professorat que se celebren en l'àmbit de la Comunitat Valenciana i s'aproven les bases per les quals es regeix aquesta convocatòria que s'inclouen com a Annex a la present Ordre.   
DISPOSICIONS FINALS  
Primera  
Es faculta a la Direcció General d'Ensenyaments Universitaris i Investigació per adoptar les resolucions necessàries per a l'aplicació de la present Ordre i per resoldre totes les incidències que es plantegen en la interpretació i l'execució d'aquesta.   
Segona  
La present Ordre entrarà en vigor el mateix dia de la seua publicació al DOGV.   
València, 29 de maig de 1985.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Primera  
Les sol·licituds complimentades d'acord amb el model que s'adjunta al present com Annex A i dirigides a la Direcció General d'Ensenyaments Universitaris i Investigació (Servei de Perfeccionament del Professorat i Renovació Pedagògica), podran presentar-se al Registre General de la Conselleria de Cultura, Educació y Ciència o per qualsevol dels mitjans establerts a l'article 66 de la Llei de Procediment Administratiu.   
Segona  
El termini de presentació de sol·licituds serà de quince dies a partir de l'entrada en vigor d'aquesta Ordre.   
Tercera  
Les sol·licituds hi hauran d'incorporar el Programa d'Activitats de Renovació Pedagògica que es pretén realitzar d'acord amb el model que s'adjunta al present com Annex B. Així mateix el pressupost d'aquestes activitats s'ajustarà al model i als mòduls que s'especifiquen en els Annex C i D.   
Quarta  
Dins les assignacions pressupuestàries disponibles en aquest sentit les ajudes econòmiques seran determinades de manera que sumades a d'altres recursos que s'hagen obtingut per les Escoles d'Estiu, no sobrepassaran les despeses pressupostades d'acord amb l'apartat anterior.   
Cinquena  
Les activitats realitzades a les Escoles d'Estiu es dirigiran fonamentalment a professors en actiu i la participació d'altres col·lectius no haurà de superar el 30 per 100 del total d'assistents, cosa que haurà de reflectir-se en la memòria presentada.   
Sisena  
Seran finançades prioritàriament aquelles activitats que coincidesquen bàsicament amb els objectius generals de la política educativa establerts pel Ministeri d'Educació i Ciència, especialment els relatius a Reformes de les Ensenyances Mitges i Cicle Superior; Didàctica general i específica de cada una de les àrees de currículum; aplicacions didàctiques de la informàtica; ensenyament de la Constitució i ètica i problemàtica de l'Escola Rural.   
Setena  
El pagament de les ajudes econòmiques serà efectuat en dos lliuraments. El primer suposarà el 50 per 100 de l'ajuda concedida i la justificació d'aquesta haurà de realitzar-se amb caràcter previ a l'expedició de l'últim lliurament. Per a l'ordenació d'aquest últim, en caldrà la justificació prèvia de les despeses i la presentació d'una memòria d'activitats i dels recursos, així com dos exemplars de la publicitat realitzada d'aquestes activitats, on haurà de constar que està patrocinada pel Ministeri d'Educació i Ciència, i la certificació d'assistents a què fa referència l'apartat quart d'aquesta Ordre.   
Vuitena  
L'Administració podrà efectuar les inspeccions oportunes que li permetran de comprovar la veracitat de les dades i la utilització dels fons.   
ANNEX A  
Model d?instància sol·licitant ajuda econòmica  
En/Na/N amb document nacional  
d'identitat representant legal de/d   
amb NIF núm domiciliat a tel.   
Esposa: Que d'acord amb el que estableix l?Ordre de la Conselleria de Cultura, Educació i Ciència de per atorgar ajudes econòmiques als Moviments de  
Renovació Pedagògica i Associacions legalitzades que organitzen les Escoles d'Estiu a la Comunitat Valenciana.  
Sol·licita: Que li siga concedida una ajuda econòmica per a realitzar les activitats, el programa i pressupost de les quals s'hi adjunta.  
 d de 1985.  
IL·LM. SR. DIRECTOR GENERAL D'ENSENYAMENTS UNIVERSITARIS I INVESTIGACIO. Avda. Campanar, 32. 46220 València.  
ANNEX B  
Model del Projecte del Programa d'Activitats  
1. Títol   
2. Activitats   
3. Objectius   
4. Núm. de participants:  
 Docents   
 No docents   
5. Nivell   
6. Dates de realització   
7. Lloc de celebració   
Entitat organitzadora   
Domicili   
 d de 1985.  
Curs, Seminari, Trobades, Simposi, Jornades, etc.  
ANNEX C  
Model de pressupost  
1. Ingresos: Pessetes  
1.1. Matrícules   
1.2 Subvencions (incloeu-ne la declaració jurada)   
 Comunitat Autònoma de/d   
 Diputació de/d'   
 Ajuntament de/d'   
 Caixa d'Estalvis de/d   
 D'altres   
1.3. Ingressos en concepte de material de cursos   
1.4. Ingressos en guarderia   
1.5. Ingresos per uns altres conceptes (especifiqueu-los)   
 Tota   
 d de 1985  
(Signatura i segell)  
2. Despeses: Pessetes  
2.1. Personal   
 Professorat   
 Personal d'organització   
 Personal de col·laboració temporal   
 Personal de secretaria   
 Personal de guarderia   
 Conferenciants   
 Total   
 Pessetes  
2.2. Dietes i desplaçaments   
 Dietes personal docent   
 Dietes personal no docent   
 Desplaçament personal docent   
 Desplaçament personal no docent   
 Total   
2.3. Material:  
 Material de cursos   
 Material d'organització   
 Material d'activitats diverses   
 Material de guarderia   
 Total   
2.4. Despeses de lloguer del local on es realitza L'Escola d'Estiu   
 Total   
 d de 1985  
(Signatura i segell)  
ANNEX D  
Model de retribucions  
 Pessetes  
 íntegres  
1. Personal: hora  
Personal docent 1.800  
Personal d'organització 550  
Personal de col·laboració temporal 300  
Personal de secretaria 400  
Desplaçament: 11 pessetes quilòmetre (en  
 viatges de més de 25  
 quilòmetres en un sentit)  
 Dietes  
Dietes: íntegres  
Mitja dieta (si no pernocta) 700  
Una dieta (si pernocta) 2.000  
 Pessetes  
2. Quota d'inscripció (màxima):  
Escoles d'Estiu de cinc dies 1.800  
Escoles d'Estiu de vuit dies 2.000  
Escoles d'Estiu de deu dies 2.200